Andris Lielais
Andris Lielais (dzimis 1957. gada 20. februārī) ir Krievijas latviešu aktieris. 1980. gadā pabeidza Viskrievijas Valsts kinematogrāfijas institūtu, kā arī Jevgēņija Matvejeva meistarklases. Pirmo lomu saņēma 13 gadu vecumā — 1970. gada filmā "Vārnu ielas republika". Filmējies vairākās Latvijas filmās, pēc tam daudzās Krievijas filmās, tai skaitā "Pēdējā indulgence", "Spēle notiks tik un tā", "Vajadzīga soliste", "Izmeklēšanā noskaidrots". 2022. gada aprīļa sākumā Lielais piedalījās Krievijas televīzijas kanāla NTV raidījumā "Tikšanās vieta", kurā kritizēja Krievijas valdību, Krievijas rīcību Ukrainā un Krievijas sabiedrības reakciju uz Ukrainā notiekošo, pēc kā aktierim drīz vien it kā nenomaksāta parāda dēļ bloķēja bankas kontu, un viņš sāka kārtot dokumentus, lai ar ģimeni varētu atstāt Krieviju un pārcelties uz Latviju. 14. Saeimas vēlēšanās viņš Vidzemes vēlēšanu apgabalā kandidēja no partiju apvienības "Attīstībai/Par!", kas nepārvarēja 5% barjeru.